I flere år hadde USA og Sovjetunionen konkurrert om å være først ute med å sende mennesker til månen. Allerede i 1961 lovet president John F. Kennedy at amerikanere skulle gå på månen innen tiåret var omme. Kappløpet kulminerte sommeren 1969, da USAs romekspedisjon Apollo 11 skulle sende de første menneskene til månen. Oppskytingen fant sted fra John F. Kennedy Space Center 16. juli 1969, med forventet landing på månen kvelden 20. juli og månevandringen noen timer etter.